ชาวโลกอาลัย 12 เหยื่อสังหารหมู่สนง.ชาร์ลี เอบโด ในปารีส
ชาวโลกร่วมอาลัยเหตุสังหารหมู่ 12 ศพ ที่สำนักงานนิตยสาร ชาร์ลี เอบโด ในกรุงปารีส ขณะที่ นักวาดการ์ตูนและศิลปินวาดภาพหลายคนทวีตภาพวาดการ์ตูนสะท้อนเหตุการณ์ไม่น่าเกิดขึ้น นักเขียนการ์ตูนที่ใช้เพียงดินสอวาดรูปกลับต้องจบชีวิตด้วยปืน,สำนักข่าวต่างประเทศรายงานถึงปฏิกิริยาของชาวฝรั่งเศส และชาวโลก รวมทั้งนักเขียน นักหนังสือพิมพ์ และนักวาดการ์ตูนล้อเลียนการเมืองในหลายประเทศร่วมไว้อาลัยต่อผู้เสียชีวิต 12 ศพ เป็นบรรณาธิการ นักวาดการ์ตูนและเจ้าหน้าที่ประจำนิตยสาร 10 ศพ รวมทั้งมีตำรวจ 2 ศพ จากเหตุการณ์สะเทือนขวัญ มือปืนบุกกราดยิงสังหารหมู่ที่ สำนักงาน ชาร์ลี เอบโด ในกรุงปารีส นครหลวงฝรั่งเศส เมื่อช่วง 11.30 น. ของวันพุธที่ 7 ม.ค. พร้อมกับมีการทวีตข้อความแสดงความเสียใจ แสดงถึงความเป็นหนึ่งเดียวกันและการต่อต้านการก่อเหตุรุนแรงเช่นนี้ ในโลกโซเชียล มีเดีย ภายใต้แฮชแทก # Je Suis Charlie หรือ เราคือชาร์ลี รวมทั้ง # Charlie Hebdo,ขณะเดียวกัน นักวาดการ์ตูนและศิลปินวาดรูปหลายคนในสหรัฐฯได้วาดภาพเหตุการณ์รุนแรงที่กลุ่มคนร้ายใช้ปืนยิงสังหาร บรรณาธิการ นักวาดการ์ตูน และพนักงานของนิตยสารชาร์ลี เอบโด จนเสียชีวิตถึง 10 คน โดยชี้ให้เห็นถึงเหตุการณ์รุนแรงเช่นนี้ไม่น่าจะเกิดขึ้น เมื่อนักวาดการ์ตูนซึ่งใช้ดินสอในการวาดภาพ กลับต้องจบชีวิตด้วยลูกปืน,แมตต์ เดวีส์ นักวาดการ์ตูนชาวอเมริกัน แสดงความตกใจกับเหตุการณ์ที่เกิดขึ้น ว่า มีคนบางคนมีแรงจูงใจมากพอจะลงมือสังหารนักวาดการ์ตูน อย่างไรก็ตาม ท่ามกลางข้อความต่อต้านการสังหารหมู่ ได้มีรูปวาดแสดงความเสียใจเช่นกัน โดยหลังจากนักวาดการ์ตูนเหล่านี้ทวีตภาพวาดและข้อความทางสังคมออนไลน์ ได้มีชาวเน็ตแชร์ ส่งต่อข้อความและวาดภาพการ์ตูนแสดงความเสียใจต่อโศกนาฏกรรมในครั้งนี้จำนวนมาก
ชาวโลกร่วมอาลัยเหตุสังหารหมู่ 12 ศพ ที่สำนักงานนิตยสาร ชาร์ลี เอบโด ในกรุงปารีส  ขณะที่ นักวาดการ์ตูนและศิลปินวาดภาพหลายคนทวีตภาพวาด สะท้อนเหตุการณ์ นักเขียนการ์ตูนที่ใช้เพียงดินสอวาดรูปกลับต้องจบชีวิตด้วยปืน
กราดยิง,Charlie Hebdo,สังหารหมู่,นักวาดการ์ตูน,อาลัย,เสียชีวิต,ข่าวต่างประเทศ,สำนักงานนิตยสารชาร์ลี เอบโด